open-index/open-wikipedia-markdown huggingface dataset:
ரிஷி தவான்

**ரிஷி தவான் (**Rishi Dhawan (பிறப்பு:19 பெப்ரவரி ,1990) என்பவர் இந்தியத் துடுப்பாட்ட அணியின்  வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய சர்வதேச போட்டிகளில் விளையாடி வருகிறார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். இவர் 2009 ஆம் ஆண்டில் முதல் தரத் துடுப்பாட்டப் போட்டிகளிலும், 2008  ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2016 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 73 முதல் தரத் துடுப்பாட்டப் போட்டிகளில் விளையாடி 3401 ஓட்டங்களையும் , 96 பட்டியல் அ துடுப்பாட்டப் போட்டிகளில் விளையாடி 1777 ஓட்டங்களையும் ,3 ஒருநாள் துடுப்பாட்டப் போட்டிகளில் விளையாடி 12 ஓட்டங்களையும் 89 இருபது20 துடுப்பாட்டப்  போட்டிகளில் விளையாடி 1666 ஓட்டங்களையும் எடுத்துள்ளார். 2017 ஆம் ஆண்டின் ஐபிஎல்லில் இவர் கொல்கத்தா அணிக்காக விளையாடினார்.

## உள்ளூர் போட்டிகள்

### முதல் தரத் துடுப்பாட்டம்
இவர் 2009 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.நவம்பர் 24, தர்மசாலா துடுப்பாட்ட அரங்கத்தில் தமிழ்நாடு துடுப்பாட்ட அணிக்கு எதிரான போட்டியில் இவர் இமாச்சலப் பிரதேச துடுப்பாட்ட அணி சார்பாக முதல் தரத் துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் தாதவுன் துடுப்பாட்ட அரங்கத்தில் கேரளா துடுப்பாட்ட அணிக்கு எதிரான போட்டியில் இவர் இமச்சல பிரதேச துடுப்பாட்ட அணி சார்பாக விளையாடினார்.

### பட்டியல் அ
2008 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். பெப்ரவை 26 தில்லி துடுப்பாட்ட அரங்கத்தில் சர்வீசச் துடுப்பாட்ட அணிக்கு எதிரான போட்டியில் இவர் இமாச்சலப் பிரதேச துடுப்பாட்ட அணி சார்பாக பட்டியல் அ துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் அக்டோபர் 17 வதோதரா துடுப்பாட்ட அரங்கத்தில் தில்லி துடுப்பாட்ட அணிக்கு எதிரான பட்டியல் அ போட்டியில் இவர் இமாச்சலப் பிரதேச துடுப்பாட்ட அணி சார்பாக விளையாடினார்.

### இருபது20
2007 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 3 தில்லி துடுப்பாட்ட அரங்கத்தில் தில்லி துடுப்பாட்ட அணிக்கு எதிரான போட்டியில் இவர் இமாச்சலப் பிரதேச துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் நவமபர் 18, சண்டிகார் துடுப்பாட்ட அரங்கத்தில் இரயில்வே துடுப்பாட்ட அணிக்கு எதிரான இருபது20 போட்டியில் இவர் இமாச்சலப் பிரதேச துடுப்பாட்ட அணி சார்பாக விளையாடினார்.

## சர்வதேச போட்டிகள்
2016 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 17 மெல்போர் துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் ஆத்திரேலியத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். 2016 ஆம் ஆண்டில் சிட்னி துடுப்பாட்ட அரங்கத்தில் சனவரி 17 அன்று ஆத்திரேலியத் துடுப்பாட்ட அணிக்கு எதிரான போட்டியில் இவர் இறுதியாக விளையாடினார்.

2016 ஆம் ஆண்டில் இவர் பன்னாட்டு இருபது20 துடுப்பாட்டப் போட்டியில் இவர் அறிமுகமானார். சூன் 18, அராரே  துடுப்பாட்ட அரங்கத்தில் நடைபெற்ற பன்னாட்டு இருபது 20 பன்னாட்டுத் துடுப்பாட்டப் போட்டியில் சிம்பாப்வே துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.

## குறிப்புகள்

பகுப்பு:இந்தியத் துடுப்பாட்டக்காரர்கள்
பகுப்பு:1990 பிறப்புகள்
பகுப்பு:வாழும் மக்கள்
சாபஸ் நதீம்

**சாபஸ் நதீம்** (பிறப்பு: ஆகஸ்ட் 12, 1989)  இந்தியத் துடுப்பாட்ட அணியின் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2004 ஆம் ஆண்டில் முதல் தரத் துடுப்பாட்டப் போட்டிகளிலும், 2005 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2019 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 111 முதல் தரத் துடுப்பாட்டப் போட்டிகளில் விளையாடி 2,132 ஓட்டங்களையும் , 109 பட்டியல் அ துடுப்பாட்டப் போட்டிகளில் விளையாடி 842 ஓட்டங்களையும் ,1 தேர்வுத் துடுப்பாட்டப் போட்டிகளில் விளையாடி 1 ஓட்டங்களையும் எடுத்துள்ளார்.  14 வயதிற்குட்பட்ட பீகார் துடுப்பாட்ட அணிக்காக விளையாடி வருகிறார். தற்போது ஜார்க்கண்ட் மற்றும் சன்ரைசர்ஸ் ஹைதராபாத் அணிக்காக விளையாடுகிறார்.

செப்டம்பர் 2018 இல், பட்டியல் அ துடுப்பாட்டப் போட்டியில் சிறந்த பந்துவீச்சு வீரருக்கான புதிய சாதனையை ராஜஸ்தான் துடுப்பாட்ட அணிக்கு எதிராக 10 ஓட்டங்களுக்கு எட்டு இலக்குகளைக் வீழ்த்தினார் .அவர் 2019 ஆம் ஆண்டில் இந்தியா தேசிய துடுப்பாட்ட அணிக்காக சர்வதேச அளவில் அறிமுகமானார்.

## துடுப்பாட்டப் போட்டிகள்

### முதல் தரத் துடுப்பாட்டம்
இவர் 2004 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2004 ஆம் ஆண்டில் ஜாம்செத்பூர் டிசம்பர் 4 இல் கேரளா துடுப்பாட்ட அணிக்கு எதிரான போட்டியில் இவர் ஜார்க்கண்ட் துடுப்பாட்ட அணி சார்பாக இவர் விளையாடினார்.

### இருபது20
2007 ஆம் ஆண்டில் இவர் இருபது20 போட்டியில் அறிமுகமானார். ஏப்ரல் 3 இல் கான்பூரில் ஒரிசா துடுப்பாட்ட அணிக்கு எதிரான இருபது20 போட்டியில் இவர் ஜார்க்கண்ட் துடுப்பாட்ட அணி சார்பாக தனது முதல் போட்டியில் விளையாடினார்.

### பட்டியல் அ
2005  ஆம் ஆண்டில் இவர் பட்டியல் அ  போட்டியில் அறிமுகமானார். சனவரி 13, கொல்கத்தா ஒரிசா   துடுப்பாட்ட அணிக்கு எதிரான இருபது20 போட்டியில் இவர் ஜார்க்கண்ட் ஆ துடுப்பாட்ட அணி சார்பாக போட்டியில் விளையாடினார்.

## சர்வதேச போட்டிகள்
2019 ஆம் ஆண்டில் இவர் தேர்வுத் துடுப்பாட்டப்  போட்டியில் அறிமுகமானார். அக்டோபர் 19, ராஞ்சியில் தென்னாப்பிரிக்கத்  துடுப்பாட்ட அணிக்கு எதிரான இருபது20 போட்டியில் இவர் இந்தியத் துடுப்பாட்ட அணி சார்பாக போட்டியில் விளையாடினார். இந்தப் போட்டியின் முதல் ஆட்டப் பகுதியில் 11 ஓவர்கள் வீசி 22 ஓட்டங்களை விட்டுக் கொடுத்தார்.4 ஓவர்களை மெய்டனாக வீசி 2 இலக்குகளைக் கைப்பற்றினார்.பின் மட்டையாட்டத்தில் 5 பந்துகளில் ஓர் ஓட்டங்கள் எடுத்து இருதிவரை ஆட்டமிழக்காமல் இருந்தார். பின் இரண்டாவது ஆட்டப் பகுதியில் 6 ஓவர்கள் வீசி 18 ஓட்டங்களை விட்டுக் கொடுத்தார். 1 ஓவர்களை மெய்டனாக வீசி 2 இலக்குகுகளைக் கைப்பற்றினார். இந்தப் போட்டியில் இந்தியத் துடுப்பாட்ட அணி ஓர் ஆட்டப் பகுதி மற்றும் 202 ஓட்டங்களில் வெற்றி பெற்றது.மேற்கிந்தியத் தீவுகளுக்கு எதிரான பன்னாட்டு இருபது20 போட்டியில் அறிமுகமானார்.

## சான்றுகள்

பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1989 பிறப்புகள்
ஃபைஸ் ஃபசல்

**ஃபைஸ் யாகுப் ஃபசல் (**Faiz Yakub Fazal**)** (பிறப்பு 7 செப்டமபர், 1985) என்பவர் இந்தியத் துடுப்பாட்ட அணியின்  வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய சர்வதேச போட்டிகளில் விளையாடி வருகிறார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2003 ஆம் ஆண்டில் முதல் தரத் துடுப்பாட்டப் போட்டிகளிலும், 2005  ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2016 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 117 முதல் தரத் துடுப்பாட்டப் போட்டிகளில் விளையாடி 7,888 ஓட்டங்களையும் , 95 பட்டியல் அ துடுப்பாட்டப் போட்டிகளில் விளையாடி 2996 ஓட்டங்களையும் ,1 ஒருநாள் துடுப்பாட்டப் போட்டிகளில் விளையாடி 55 ஓட்டங்களையும் 66 இருபது20 துடுப்பாட்டப்  போட்டிகளில் விளையாடி 1273 ஓட்டங்களையும் எடுத்துள்ளார்.

ஜூலை 2018 இல், 2018–19 துலீப் கோப்பைக்கான இந்தியா ப்ளூ அணியின் தலைவராக இவர் தேர்வு செய்யப்பட்டார். ஆகஸ்ட் 2019 இல், அவர் 2019–20 துலீப் கோப்பைக்கான இந்தியா கிரீன் அணியின் தலைவராக தேர்வு செய்யப்பட்டார்.
## உள்ளூர் போட்டிகள்

### முதல் தரத் துடுப்பாட்டம்
இவர் 2003 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார். டிசம்பர் 17 நாக்பூர்  துடுப்பாட்ட அரங்கத்தில் சம்மு காஸ்மீர் துடுப்பாட்ட அணிக்கு எதிரான போட்டியில் இவர் விதர்பா துடுப்பாட்ட அணி சார்பாக முதல் தரத் துடுப்பாட்டப் போட்டிகளில் அறிமுகமானார். பின் 2019 ஆம் ஆண்டில் பெங்களூரு துடுப்பாட்ட அரங்கத்தில் இநியா ரெட் துடுப்பாட்ட அணிக்கு எதிரான போட்டியில் இவர் இந்தியா கிரீன் துடுப்பாட்ட அணி சார்பாக விளையாடினார்.

### பட்டியல் அ
2005 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். சனவரி 9 இந்தூர் துடுப்பாட்ட அரங்கத்தில் ராஜஸ்தான் துடுப்பாட்ட அணிக்கு எதிரான போட்டியில் இவர் விதர்பா துடுப்பாட்ட அணி சார்பாக பட்டியல் அ துடுப்பாட்டப் போட்டிகளில் அறிமுகமானார். பின் 2019 ஆம் ஆண்டில் அக்டோபர் 17 வதோதரா  துடுப்பாட்ட அரங்கத்தில் மகாராட்டிர துடுப்பாட்ட அணிக்கு எதிரான பட்டியல் அ போட்டியில் இவர் விதர்பா துடுப்பாட்ட அணி சார்பாக விளையாடினார்.

### இருபது20
2007 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 3 ஜெய்பூர் துடுப்பாட்ட அரங்கத்தில் மத்தியப் பிரதேச துடுப்பாட்ட அணிக்கு எதிரான போட்டியில் இவர் விதர்பா அணி சார்பாக இருபது20 துடுப்பாட்டப் போட்டிகளில் அறிமுகமானார். பின் 2019 ஆம் ஆண்டில் நவம்பர் 14 தும்பா துடுப்பாட்ட அரங்கத்தில் கேரளா துடுப்பாட்ட அணிக்கு எதிரான இருபது20 போட்டியில் இவர் விதர்பா துடுப்பாட்ட அணி சார்பாக விளையாடினார்.

## சர்வதேச போட்டிகள்
20116 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சூன் 15 அராரே துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் சிம்பாப்வே துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். 
## குறிப்புகள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1985 பிறப்புகள்
ஓட்ட வீழ்த்தல்

**ஓட்ட வீழ்த்தல்** (*run out*) என்பது துடுப்பாட்ட ஆட்டமிழப்பு முறைகளில் ஒன்றாகும். இது துடுப்பாட்ட விதி 38இல் வரையறுக்கப்பட்டுள்ளது.  

## விதிமுறை
வீசுகளத்தில் ஒரு மட்டையாளர் தனது மட்டையை வரைகோட்டில் வைக்கும் முன்பு அதற்கு அருகிலுள்ள இலக்கைக் களத்தடுப்பு வீரர்களில் ஒருவர் தாக்குவது ஓட்ட வீழ்த்தல் என்று அழைக்கப்படுகிறது. ஒருவேளை வீசப்பட்ட பந்து பிழை வீச்சாக இருந்தாலும் இந்த ஆட்டமிழப்பு பொருந்தும். 

ஒருவேளை மட்டையாடுபவர் அடித்த பந்து எந்தவொரு களத்தடுப்பு வீரரின் உடலிலும் படாமல் சென்று காத்திருப்பவருக்கு அருகில் உள்ள இலக்கைத் தாக்கினால் அது ஆட்டமிழப்பாகக் கருதப்படாது. 

## மன்கட்
ஒரு பந்துவீச்சாளர் பந்தை வீசும் முன்பு காத்திருக்கும் மட்டையாளர் தனது எல்லைக்கோட்டை விட்டு நகர்ந்தால், அதன் அருகிலுள்ள இலக்கைத் தாக்குவதன் மூலம் அவரை பந்துவீச்சாளர் ஆட்டமிழக்கச் செய்யலாம். இது *மன்கட் செய்தல்* என்று அழைக்கப்படுகிறது. 1947ஆம் ஆண்டு நடைபெற்ற ஒரு தேர்வுப் போட்டியில் இந்திய வீரர் வினோ மன்கட், ஆத்திரேலிய வீரர் பில் பிரவுணை முதன்முறையாக இந்த முறையில் ஆட்டமிழக்கச் செய்தார். எனவே இது அவரது பெயரால் அழைக்கப்படுகிறது.

## மேற்கோள்கள்

பகுப்பு: துடுப்பாட்ட சொல்லியல்
குர்கீரத் சிங்

**குர்கீரத் சிங் மன் (**Gurkeerat Singh Mann (பிறப்பு, 29 சூன், 1990) என்பவர் இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம்   ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். இவர் 2012 ஆம் ஆண்டில் முதல் தரத் துடுப்பாட்டப் போட்டிகளிலும், 2012 ஆம் ஆண்டில் பட்டியல் அ துடுப்பாட்டப் போட்டிகளிலும் 2011 ஆம் ஆண்டில் இருபது20 போட்டிகளிலும் அறிமுகமான இவர் 2016 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 49 முதல் தரத் துடுப்பாட்டப் போட்டிகளில் விளையாடி 2942 ஓட்டங்களையும் , 85 பட்டியல் அ துடுப்பாட்டப் போட்டிகளில் விளையாடி 2892  ஓட்டங்களையும்,98 இருபது20 போட்டிகளில் விளையாடி 1624 ஓட்டங்களையும் 3 ஒருநாள் துடுப்பாட்டப் போட்டிகளில் விளையாடி 13 ஓட்டங்களையும் இவர் எடுத்துள்ளார்.பஞ்சாப் அணிக்காக உள்ளூர் போட்டிகளில் இவர் விளையாடி வருகிறார்.

### முதல் தரத் துடுப்பாட்டம்
இவர் 2012 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2012 ஆம் ஆம் ஆண்டில் நவம்பர் 2 மொகாலி துடுப்பாட்ட அரங்கத்தில் ஐதராபாத்து துடுப்பாட்ட அணிக்கு எதிராக பஞ்சாப் துடுப்பாட்ட அணி சார்பாக இவர் விளையாடினார். இந்தப் போட்டியின் முதல் ஆட்டப் பகுதியில் 32 பந்துகளில் 18 ஓட்டங்களை எடுத்து ஒஜா பந்துவீச்சில் ஆட்டமிழந்தார்.இந்தப் போட்டியில் பஞ்சாப் அணி 68 ஓட்டங்களில் வெற்றி பெற்றது.

### பட்டியல் அ
2012 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். 2012 ஆம் ஆம் ஆண்டில் பெப்ரவரி 12 தில்லி துடுப்பாட்ட அரங்கத்தில் அரியானா துடுப்பாட்ட அணிக்கு எதிராக பஞ்சாப் துடுப்பாட்ட அணி சார்பாக இவர் விளையாடினார்.

## சர்வதேச போட்டிகள்
2016 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 17 இல் மெல்போர்ன் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இந்தப் போட்டியில் 7 பந்துகளில் 8 ஒட்டங்களை எடுத்து பால்க்னர் பந்துவீச்சில் ஆட்டமிழந்தார்.5 நிறைவுகள் வீசி 27 ஓட்டங்களை வீட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் ஆத்திரேலியத் துடுப்பாட்ட அணி 3 இலக்குகளில் வெற்றி பெற்றது.

2016 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது.சனவரி 23 இல் சிட்னி துடுப்பாட்ட அரங்கத்தில் நடைபெற்ற போட்டியில் இவர் 2 நிறைவுகள் வீசி 17 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.பின் மட்டையாட்டத்தில் 2 பந்துகளில் ஓட்டங்கள் எதுவும் எடுக்காமல் இறுதிவரை ஆட்டமிழக்காமல் இருந்தார்.இந்தப் போட்டியில் இந்தியத் துடுப்பாட்ட அணி 6 இலக்குகளில் வெற்றி பெற்றது.

## இந்தியன் பிரீமியர் லீக்
இவர் 2012 முதல் 2017 வரை இந்தியன் பிரீமியர் லீக்கில் கிங்ஸ் லெவன் பஞ்சாப் அணிக்காக விளையாடினார்.

புனே வாரியர்ஸ் இந்தியாவின் வீரரான ரோஸ் டெய்லரை லீக் ஆட்டத்தில் பந்துபிடிப்பு முறையில் ஆட்டமிழக்கச் செய்தார். அது அந்த ஆண்டின் சிறந்த பந்துபிடிப்பாகக் கருதப்பட்டது.

ஜனவரி 2018 இல், 2018 ஐபிஎல் ஏலத்தில் டெல்லி டேர்டெவில்ஸ் அணிக்காக இவர் விளையாடினார்.

டிசம்பர் 2018 இல், ராயல் சேலஞ்சர்ஸ் பெங்களூரால் 2019 இந்தியன் பிரீமியர் லீக்கிற்கான வீரர்கள் ஏலத்தில் இவர் எடுக்கப்பட்டார்.

## குறிப்புகள்

பகுப்பு:பஞ்சாப் நபர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1990 பிறப்புகள்
பூனம் யாதவ்

**பூனம் யாதவ்** (9 ஜூலை 1995) இந்திய பாரம் தூக்குதல் விளையாட்டு வீரர் ஆவார். இவர் 2014ஆம் ஆண்டு பொதுநலவாய பாரம் தூக்குதல் விளையாட்டுக்களில் 63 கிலோ பெண்கள் எடைப் பிரிவில் வெண்கலப் பதக்கம் வென்றார். இப்போட்டியில் நைஜீரியாவின் ஒலவடோயின் அடேசன்மியால் தங்கப்பதக்கம் வென்றார். ஆனால்ஆஸ்திரேலியாவின் கோல்ட் கோஸ்டில் நடைபெற்ற 2018ஆம் ஆண்டிற்கான பொதுநலவாய பாரம் தூக்குதல் விளையாட்டுப் போட்டியில் தங்கப் பதக்கம் வென்றார்.

## ஆரம்ப கால வாழ்க்கை
சிறு விவசாயியின் மகளான பூனம் உத்தரப்பிரதேசம் பெனாரஸ் கிராமத்தில் தனது பெற்றோருக்கு உதவியாக வளர்ந்தார். சர்வதேச பளுதூக்குபவராக மாறுவதற்கான மூன்று வருட காலத் தீவிர பயிற்சிக்குப் பிறகு, 2014 காமன்வெல்த் போட்டிகளில் இந்தியாவைப் பிரதிநிதித்துவப்படுத்தும் வாய்ப்பைப் பெற்றபோது, இப்போட்டியில் கலந்துகொள்ள ஆகும் செலவிற்காக போதிய நிதி இல்லாமல் இவரது குடும்ப வாழ்வாதாரமாக வளர்த்த குடும்ப எருமை மாட்டை விற்றனர். இவரது பக்தி மற்றும் விடா முயற்சியின் காரணமாக வெற்றியின் உச்சத்தை எட்டினார். இவர் தனது பட்டப்படிப்பினை வாரணாசி இந்துப் பல்கலைக்கழகத்தினைச் சார்ந்த காசி வித்யா பீடத்தில் கற்றார்.

## தொழில்
பெண்கள் 69 கிலோ எடைப் பிரிவில் 2018 பொதுநலவாயப விளையாட்டுப் போட்டிகளில் மொத்தம் 222 கிலோ: ஸ்னாட்சில் 100 கிலோ மற்றும் கிளீன் அண்ட் ஜெர்க்கில் 122 கிலோ தூக்கித் தங்கப்பதக்கம் வென்றார். இவர் 2014 காமன்வெல்த் போட்டியில்  202 கிலோ எடையினை; 88 கிலோ எடை தூக்குதல் மற்றும் 114 கிளீன் அண்ட் செர்க்கில் தூக்கி  வெண்கலப் பதக்கம் வென்றிருந்தார்.

## மேற்கோள்கள்


## வெளி இணைப்புகள்

* காமன்வெல்த் விளையாட்டு கிளாஸ்கோ 2014 இல் பதக்கம் வென்றவர்களின் பட்டியல்

பகுப்பு:1994 பிறப்புகள்
பகுப்பு:இந்தியப் பெண் பாரம் தூக்கல் வீரர்கள்
பகுப்பு:வாழும் மக்கள்
வசிர் கான் மஸ்ஜித்து

**வசிர் கான் மஸ்ஜித்து** (பஞ்சாபி மற்றும் ; *Masjid Wazīr <u>Kh</u>ān*) என்பது பாக்கித்தானின் பஞ்சாப் மாகணத்தின் தலைநகர் இலாகூரில் அமைந்துள்ள 17 ஆம் நூற்றாண்டைச் சேர்ந்த பள்ளிவாசல் ஆகும். இப்பள்ளிவாசல் முகலாயப் பேரரசர் ஷாஜகான் ஆட்சிக்காலத்தில் கட்டிடத் தொகுப்பில் ஒருபகுதியாகக் கட்டப்பட்டது, இத்தொகுப்பில் பள்ளியின் அருகிலுள்ள சாகி அமாம் குளியலறைகளும் அடங்கும். வாசிர் கான் மஸ்ஜித்து கட்டுமானம் 1634 C.E., தொடங்கி 1641 இல் முடிக்கப்பட்டது.

மிகவும் அழகியலாகக் கட்டமைக்கப்பட்ட முகலாயப் பள்ளிவாசலாகக் கருதப்படும், வசிர் கான் மஸ்ஜித்து அதன் காசி-கரி எனும் பளிங்கு வேலைகளுக்கும், மற்றும் உள்பகுதியில் முழுவதும் அழகுபடுத்தப்பட்ட முகலாய சுதை வண்ணங்களுக்கும் புகழ் பெற்றதாகும். 2009 ஆம் ஆண்டிலிருந்து இந்தப் பள்ளிவாசலில் விரிவான மீட்டமைப்புப் பணிகள் நடைபெறுகின்றன, இப் பணிகள் ஆகா கான் கலாச்சார தொண்டு நிறுவனம் மற்றும் பஞ்சாப் மகாண அரசின் வழிகாட்டுதலின் கீழ் , செருமனி, நார்வே, மற்றும் ஐக்கிய அமெரிக்காவின் பங்களிப்புடன் நடைபெற்று வருகின்றன.

## அமைவிடம்

இப்பள்ளிவாசல் இலாகூர் கோட்டை நகரின் தெற்குப் பகுதியிலுள்ள இலாகூரின் "சாகி குசாரா", அல்லது "அரசுச் சாலையில்" அமைந்துள்ளது. இச்சாலை முகலாய அரசின் முக்கியப் பிரமுகர்கள்  இலாகூர் கோட்டைக்குச் செல்வதற்காகப் பயன்படுத்தும் வழியாக இருந்து வந்தது. இப்பள்ளிவாசல் சாகி அமாம் அமைந்துள்ள தில்லி வாயிலில் இருந்து 260 மீற்றர்கள் தொலைவில் அமைந்துள்ளது. இப்பள்ளியின் முகப்பு வசிர்கான் சதுக்கம் மற்றும் சிட்டா வாயிலை நோக்கியதாக உள்ளது.

## பின்னணி

இப்பள்ளிவாசல் கட்டுவதற்கான முயற்சி முகலாய அரசவையின் தலைமை வைத்தியர் வசீர் கான் என அழைக்கப்படும் ஹக்கீம் இல்முத்தீன் அன்சாரி அவர்களால் முன்னெடுக்கப்பட்டது. வசீர் கான் பின்னாளில் பஞ்சாப் மகாணத்தின் "சுபேதாராக" நியமிக்கப்பட்டார், மேலும் இலாகூரில் பல முக்கியக் கட்டிடங்களைக் கட்டியுள்ளார். வசிர்கானுக்கு தில்லி வாயிலுக்கு அருகில் பல நிலங்கள் இருந்தன, அந்த நிலத்தில் புகழ்பெற்ற சூபி ஞானி மீரான் பாதுசா அடக்கத்தலத்தை உள்ளடக்கியதாகப்,  பள்ளிவாசல் வளாகக் கட்டுமானத்தைத் தொடங்கினார், இந்த அடக்கத்தலம் இப்போது பள்ளிவாசல் முற்றத்தில் அமைந்துள்ளது. வசிர்கான் பள்ளிவாசல் கட்டுமானத்திற்கு முன்பு, இந்த இடத்தில் சூபித்துறவியின் பழைய தர்கா இருந்தது.

இப் பள்ளிவாசலின் உட்பகுதி முகலாய மற்றும் உள்ளூர் பஞ்சாபிய அழகு நயங்கள் பொருந்திய சுதை வண்ண வேலைப்பாடுகளையும், வெளிப்பகுதி "காசி-காரி" எனப்படும் பாரசீக பாணியிலான பளிங்கு வேலைப்பாடுகளையும் கொண்டுள்ளது. மரியம் சமானி பேகம் பள்ளிவாசலை இலாகூரின் வெள்ளிக் கிழமைத் தொழுகைக்கான பெரிய பள்ளிவாசல் என்ற நிலையலிருந்து வசிர்கான் பள்ளிவாசல் மாற்றீடு செய்தது.

வசிர் கான் பள்ளிவாசல் மிகப்பெரிய வளாகத்தின் ஒரு பகுதியாக உள்ளது. இவ்வளாகத்தில் வரிசையாகக் கடைகள் அமைக்கப்பட்டுள்ளன, இவை பாரம்பரியமாக கையெழுத்துக் கலைஞர்கள் மற்றும் புத்தகப் பிணைப்பாளர்களுக்கு ஒதுக்கப்பட்டுள்ளது, மற்றும் பள்ளிவாசலின் முதன்மை வாயிலின் முன்புறம் நகரச் சதுக்கம் அமைந்துள்ளது.

வசிர் கான் பள்ளிவாசல் தெற்கு ஆசியாவில் முதல் மாதிரியான "சாருசு கடைவீதி", அல்லது நான்கு அச்சுக் கடைவீதி நோக்கிற்காகக் கட்டப்பட்ட அமைப்பினைக் கொண்டுள்ளது - இருப்பினும் வசிர் கான் பள்ளிவாசல் வடிவமைப்பில் இந்த நான்கு அச்சுகளில் இரண்டு அச்சுகள் பள்ளிவாசலின் நுழைவு வழியாகவும், மற்ற இரண்டு அச்சுகள் கையெழுத்துக் கலைஞர்கள் கடைவீதியை உருவாக்குமாறும் அமைக்கப்பட்டுள்ளன.

## மேற்கோள்கள்

பகுப்பு:பாக்கித்தான்
முகமது கைஃப்

**முகமது கைஃப்** (Mohammad Kaif   ) (பிறப்பு: டிசம்பர் 1, 1980) இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். மேலும் இவர் 1997 ஆம் ஆண்டில் முதல் தரத் துடுப்பாட்டப் போட்டிகளிலும், 1998 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2000 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 186 முதல் தரத் துடுப்பாட்டப் போட்டிகளில் விளையாடி 10299 ஓட்டங்களையும் , 269 பட்டியல் அ துடுப்பாட்டப் போட்டிகளில் விளையாடி 7763 ஓட்டங்களையும் ,125 ஒருநாள் துடுப்பாட்டப் போட்டிகளில் விளையாடியுள்ளார்.

## துடுப்பாட்டப் போட்டிகள்

### முதல் தரத் துடுப்பாட்டம்
இவர் 1997 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.1998 ஆம் ஆண்டில் ராய்பூரில் நவம்பர் 1 இல் பஞ்சாப் துடுப்பாட்ட அணிக்கு எதிரான போட்டியில் இவர் சத்தீசுகர் துடுப்பாட்ட அணி சார்பாக இவர் தனது முதல் போட்டியில் விளையாடினார்.

### இருபது20
2003 ஆம் ஆண்டில் இவர் இருபது20 போட்டியில் அறிமுகமானார். சூன் 14, இல் லீட்சு மைதானத்தில் டெர்பிசயர் துடுப்பாட்ட அணிக்கு எதிரான இருபது20 போட்டியில் இவர் யார்க்சயர்  துடுப்பாட்ட அணி சார்பாக தனது முதல் போட்டியில் விளையாடினார்.

### பட்டியல் அ
1998 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். மார்ச் 6 கொல்கத்தாவில் இல் கர்நாடகா துடுப்பாட்ட அணிக்கு எதிரான பட்டியல் அ துடுப்பாட்டப் போட்டியில் இவர் சத்தீசுகர்  துடுப்பாட்ட அணி சார்பாக விளையாடினார்.

## சர்வதேச போட்டிகள்
2002 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 28 இல் கான்பூரில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இங்கிலாந்த்துத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.

## தனிப்பட்ட வாழ்க்கை
கைஃப்  1980 டிசம்பர் 1 அன்று இந்தியாவின் உத்தரப்பிரதேச அலகாபாத்தில் ஒரு நடுத்தர வர்க்க குடும்பத்தில் பிறந்தார் . கான்பூரின் கிரீன் பார்க் ஹாஸ்டலில் இருந்து தனது தொழில் வாழ்க்கையைத் தொடங்கினார். இவரின் தந்தை முகமது தரிஃப் அன்சாரி ரயில்வே துடுப்பாட்ட அணி மற்றும் உத்தரபிரதேச துடுப்பாட்ட அணிக்காக விளையாடினார் . இவரது சகோதரர் முகமது சைஃப் மத்திய பிரதேச கிரிக்கெட் அணி மற்றும் உத்தரபிரதேச கிரிக்கெட் அணிக்காக விளையாடுகிறார் .

கைஃப் 25 மார்ச் 2011 அன்று நொய்டாவைச் சேர்ந்த பத்திரிகையாளரான பூஜா யாதவை மணந்தார்.

## ஆரம்ப நாட்களில்
ஜூலை 2005 நிலவரப்படி, உத்தரபிரதேசத்தைச் சேர்ந்த ஐந்து துடுப்பாட்ட வீரர்களில் கைஃப் ஒருவராக இருந்தார். 2009 ஆம் ஆண்டில், ஒருநாள் அணியில் சுரேஷ் ரெய்னா, பிரவீன் குமார் மற்றும் ருத்ரா பிரதாப் சிங் ஆகிய வீரர்களுடன் இந்திய அணியை உத்தரபிரதேசம் சிறப்பாக பிரதிநிதித்துவப்படுத்தியது. மத்திய மண்டலம் மற்றும் உத்தரபிரதேசம் ஆகிய இரண்டு துடுப்பாட்ட அணிக்கு இவர் தலைவராக  இருந்தார்.  ராகுல் டிராவிட் இல்லாத நிலையில் 2005/06 சேலஞ்சர் கோப்பையில் இவர் தேசிய ஒருநாள் அணியின் தலைவராகவும் இருந்தார்.

## குறிப்புகள்

பகுப்பு:இந்தியத் துடுப்பாட்டக்காரர்கள்
பகுப்பு:இந்திய முஸ்லிம்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:டெர்பிசையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1980 பிறப்புகள்
பங்கஜ் சிங்

**பங்கஜ் சிங்** (Pankaj **Singh** பிறப்பு 6 மே 1985) ஒரு இந்திய துடுப்பாட்ட வீரர் ஆவார் . டிசம்பர் 2018 இல், ரஞ்சி டிராபியில் 400 விக்கெட்டுகளை வீழ்த்திய முதல் வேகப் பந்துவீச்சாளர் எனும் சாதனை படைத்தார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2004 ஆம் ஆண்டில் முதல் தரத் துடுப்பாட்டப் போட்டிகளிலும், 2006 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2014 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 117 முதல் தரத் துடுப்பாட்டப் போட்டிகளில் விளையாடி 1513 ஓட்டங்களையும் , 76 பட்டியல் அ துடுப்பாட்டப் போட்டிகளில் விளையாடி 447 ஓட்டங்களையும் ,1 ஒருநாள் துடுப்பாட்டப் போட்டிகளில் விளையாடியு 3 ஓட்டங்களையும் எடுத்துள்ளார்.
## உள்ளூர் , ஐபிஎல்
அவர் இந்தியன் பிரீமியர் லீக்கில் (ஐபிஎல்) ராஜஸ்தான் ராயல்ஸ் அணிக்காக விளையாடுகிறார்.  2006 ஆம் ஆண்டில்  ராஜஸ்தானை ரஞ்சி பிளேட் லீக் தொடரில் பிரநிதித்துவப்படுத்தினார். அந்தத் தொடரின் இறுதியில் மொத்தமாக  21 இழப்புகளை 20.95 என்ற கணக்கில் எடுத்தார். தென் ஆப்ரிக்கா  ஆ அணிக்கு எதிரான போட்டிக்காக ஆஸ்திரேலியாவில் சுற்றுப்பயணம் செய்த இந்தியாவின் தேர்வுத் துடுப்பாட்ட அணியில் இவர் தேர்வானார்.  ஸ்ரீசாந்த் மற்றும் முனாஃப் படேல் ஆகியோர் காயம் காரணமாக விலகியதால் இவருக்கு வாய்ப்பு கிடைத்தது.

அவர் 2017–18 ரஞ்சி டிராபியில் ராஜஸ்தான் துடுப்பாட்ட அனிக்காக  ஐந்து போட்டிகளில் விளையாடி 13 இழப்புகளைக்  கைப்பற்றினார்.இதன்மூலம் அதிக இழப்புகளைக்  கைபற்றிய வீரர்கள் வரிசையில் இவர் முதலிடம் பிடித்தார்.

### முதல் தரத் துடுப்பாட்டம்
இவர் 2004 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2004 ஆம் ஆண்டில் டெல்லி நவமபர் 25 இல் சர்வீசஸ் துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக இவர் விளையாடினார்.

### இருபது20
2007 ஆம் ஆண்டில் இவர் இருபது20 போட்டியில் அறிமுகமானார். ஏப்ரல் 4  இல்ஜெய்பூரில் உத்தரப் பிரதேச துடுப்பாட்ட அணிக்கு எதிரான இருபது20 போட்டியில் இவர் உத்தரப் பிரதேச துடுப்பாட்ட அணி சார்பாக தனது முதல் போட்டியில் விளையாடினார்.

### பட்டியல் அ
2006 ஆம் ஆண்டில் இவர் பட்டியல் அ  போட்டியில் அறிமுகமானார். பெப்ரவரி 10, ஜெய்பூரில் மத்தியப் பிரதேச துடுப்பாட்ட அணிக்கு எதிரான இருபது20 போட்டியில் இவர் ராஜஸ்தான் துடுப்பாட்ட அணி சார்பாக போட்டியில் விளையாடினார்.

## சர்வதேசப் போட்டிகள்
2017 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சூலை 27, சௌதாம்ப்டனில்  நடைபெற்ற தேர்வுத் துடுப்பாட்டப் போட்டியில் இங்கிலாந்துத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.

இந்தியத் துடுப்பாட்ட அணி 2007 ஆம் ஆண்Dஇல் ஆத்திரேலியாவில் சுற்றுப் பயணம் செய்து விளையாடியது. பார்டர்-கவாஸ்கர் கிண்ணத் தொடருக்கான இந்திய தேர்வுத் துடுப்பாட்ட அணியில் இவர் தேர்வு செய்யப்பட்டார்.  ஆனால்  அந்தப் போட்டியில் இவருக்கு விளையாட வாய்ப்பு கிடைக்கவில்லை.

## குறிப்புகள்

பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1985 பிறப்புகள்
நயீம் அசன்

**முகமது நயீம் ஹசன்** (Mohammad Nayeem Hasan பிறப்பு: டிசம்பர் 2, 2000 ஒரு வங்காள தேசத் துடுப்பாட்ட வீரர் ஆவார். இவர் வங்காளதேசத்துக்கு துடுப்பாட்ட அணிக்காக இதுவரை இரண்டு தேர்வுத் துடுப்பாட்டப் போட்டிகளில் விளையாடியுள்ளார். மேலும் இவர் முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2017 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2017 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2018 ஆம் ஆண்டில் இவர் சர்வதேச அளவில் வங்காளதேச அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 356 ஓட்டங்களையும் , பட்டியல் அ போட்டிகளில் 274 ஓட்டங்களையும் எடுத்தார். மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். அக்டோபர் 10, 2015 அன்று 2016–17 ஆம் ஆண்டிற்கான தேசிய துடுப்பாட்ட லீக்கில் இவர் சிட்டகாங் துடுப்பாட்ட அணி சார்பாக முதல் துடுப்பாட்டப் போட்டிகளில்  அறிமுகமானார். 2018 ஆம் ஆண்டு நடந்த  தேர்வுத் துடுப்பாட்டப் போட்டியில் அறிமுகமானார் . அப்போது இவருக்கு வயது பதினேழு ஆண்டுகள் 356 நாட்கள். முதல் போட்டியில் முதல் ஆட்ட பகுதியில் ஐந்து விளக்குகளை கைப்பற்றினார். இதன் மூலம் மிகக் குறைந்த வயதில் ஐந்து  இலக்குகளை கைப்பற்றிய வங்காளதேச வீரர் எனும் சாதனை படைத்தார்.

## உள்ளூர் துடுப்பாட்ட போட்டி
2017–18 வங்காளதேச பிரீமியர் லீக்கில் 29 நவம்பர் 2017 அன்று சிட்டகாங் வைக்கிங் துடுப்பாட்ட அணிக்காக இருபது20 போட்டியில் இவர் அறிமுகமானார்.

2017ஆம் ஆண்டில் நடைபெற்ற தாக்கா லீக்  துடுப்பாட்ட தொடரில் இவர் காசி துடுப்பாட்ட அணிக்காக விளையாடினார். அந்தத் தொடரில் 16 போட்டிகளில் விளையாடி 23 இலக்குகளை கைப்பற்றி அதிக இலக்குகளை கைப்பற்றிய காசி துடுப்பாட்ட வீரர்கள் வரிசையில் முதலிடம் பெற்றார்.

அக்டோபர் 2018 இல், 2018–19 தேசிய கிரிக்கெட் லீக்கில், டாக்கா துடுப்பாட்ட அணிக்கு எதிரான முதல் ஆட்டப் பகுதியில்  எட்டு இலக்குகளை வீழ்த்தினார். இவர்  2018–19 தேசிய கிரிக்கெட் லீக்கில் ஆறு போட்டிகளில் இருபத்தெட்டு இலக்குகளைக் கைப்பற்றி அதிக இழப்புகளைக் கைப்பற்றிய வீரர்கள் வரிசையில் முதலிடம் பெற்றார் .

2018–19 வங்காளதேச பிரீமியர் லீக்கிற்கான வரைவு பட்டியலில் இடம் பெற்றததனைத்  தொடர்ந்து, அக்டோபர் 2018 இல், சிட்டகாங் வைக்கிங்ஸ் துடுப்பாட்ட  அணியில் இடம் பெற்றார். டிசம்பர் 2018 இல், 2018–19 வங்காளதேச துடுப்பாட்ட லீக்கின் இறுதி சுற்று போட்டிகளில், மத்திய மண்டலத்திற்கு எதிராக நடைபெற்ற  போட்டியில் கிழக்கு மண்டலத்திற்காக விளையாடினார். அந்தப் போட்டியில் இரண்டாவது ஆட்ட பகுதியில் 47 ஓட்டங்களை விட்டுக் கொடுத்து எட்டு இலக்குகளை  வீழ்த்தினார். ஆகஸ்ட் 2019 இல், வங்காளதேச துடுப்பாட்ட வாரிய 35 வீரர்களுக்கு பயிற்சி முகாம் ஒன்றை நடத்த திட்டமிட்டிருந்தது. அந்த வாரியம் அறிவிப்பு 35  வீரர்களில் ஒருவராக இருந்தார்.

## சர்வதேச போட்டிகள்
2018 ஆம் ஆண்டு நடைபெற்ற 19 வயதிற்குட்பட்ட துடுப்பாட்ட உலகக் கோப்பையில் 19 வயதிற்குட்பட்ட வங்காளதேச அணி சார்பாக இவர் விளையாடினார். சனவரி மாதம் 2019 இலங்கை துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார்.  
## குறிப்புகள்

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2000 பிறப்புகள்
ஒபாயதுல்லா பைக்

**ஒபாயதுல்லா பைக்** (Obaidullah Baig 1 அக்டோபர் 1936 &ndash; 22 ஜூன் 2012) (  ) ஒரு  பாக்கித்தானின் கராச்சியினைச் சேர்ந்த சிறந்த அறிஞர், உருது எழுத்தாளர், புதின எழுத்தாளர், கட்டுரையாளர், ஊடக நிபுணர் மற்றும் ஆவணப்படத் தயாரிப்பாளர் ஆவார்.

## தனிப்பட்ட வாழ்க்கை
1936 இல் இந்தியாவின் ராம்பூரில் பிறந்த பேக், 1947 இல் பாகிஸ்தான் சுதந்திரம் அடைந்ததைத் தொடர்ந்து 1950 களின் முற்பகுதியில் தனது குடும்பத்தினருடன் கராச்சிக்கு குடிபெயர்ந்தார். பைக் தனது இடைநிலைக் கல்லூரியைத் தாண்டி முறையாக கல்வி கற்கவில்லை.  அவரது மனைவி சல்மா பேக் தொலைக்காட்சியில் நிகழ்ச்சிகளை நடத்துவது மற்றும்  கல்வித்துறையில் சேவை செய்ததன் மூலம் பரவலாக அறியப்பட்டார்.

ஒபாயதுல்லா பைக்கிற்கு மூன்று மகள்கள் இருந்தனர். இவரது மூத்த மகள் மரியம் ஒபாயதுல்லா பைக், காட்சி ஊடக கலைஞர் மற்றும் அமெரிக்காவில் நாடக நடிகராகப் பணிபுரிந்தார். இவர் தனது தந்தையின் தொழிலான திரைப்படங்களைத் தயாரிக்கும் பணிகளிலும் ஈடுபட்டார். இவரது இரண்டாவது மகள் பாத்திமா ஆதர்ஷ், நடிகர் ஆதர்ஷ் அயாஸை மணந்து பாகிஸ்தான் தொலைக்காட்சியில் பணிபுரிகிறார். மூன்றாவது மற்றும் இளைய மகள் அமினா பேக் தி நியூஸ் இன்டர்நேஷனலில் எனும் செய்தித்தாள் நிறுவனத்தில் பணிபுரிகிறார்.

## தொழில்
பாக்கிஸ்தானிய தொலைக்காட்சியின் முன்னோடி மற்றும் ஆளுமையான அஸ்லம் அஸ்ஹார் பெய்கிற்கு உதவியதுடன், அவரை பாக்கித்தானிய  மக்களுக்கும் அறிமுகப்படுத்தினார். 1967 ஆம் ஆண்டில் வெளியான கசவ்தி எனும் வினாடி வினாப் போட்டி தொலைக்காட்சி நிகழ்ச்சியில் பங்கேற்றதன் மூலம் இவர் பரவலாக அறியப்பட்டார். 1970 ஆம் ஆண்டில் இப்திகார் அரிஃப் என்பவருடனும் 1990 ஆம் ஆண்டில் கசி சலாகுதீன் என்பவருடனும் இணைந்து இந்த நிகழ்ச்சியினை நடத்தினார். இந்த நிகழ்ச்சியில் 20 கேள்விகள் கேட்கப்படும் . அவை இலக்கியம் மற்றும் தற்போதைய நிகழ்வுகளை அடிப்படையாகக் கொண்டு இருக்கும்.

தனது 48 ஆண்டுகால வாழ்க்கையில், 300 க்கும் மேற்பட்ட ஆவணப்படங்களை பேக் தயாரித்துள்ளார். பாகிஸ்தான் மற்றும் மத்திய ஆசியாவின் தாவரங்கள், விலங்குகள் மற்றும் வரலாறு ஆகியவை அதன் மையக் கருத்தாக இருந்தது. 1970 களில் பாக்கிஸ்தானிய தொலைக்காட்சியில் ஏறக்குறைய மூன்று ஆண்டுகளாக ஒளிபரப்பபப்பட்ட தொலைக்காட்சித் தொடரான *சைலானி கே சாத்* போலவே வனவிலங்குகள், *ஏரிகள், சிந்துவில்* *வனவிலங்கு*, *கேம் வார்டன்* மற்றும் *லைஃப் இன் ஸ்டோன்* ஆகிய படங்களும் பெரும் பாராட்டைப் பெற்றன.

இயற்கை மற்றும் இயற்கை வளங்களைப் பாதுகாப்பதற்கான சர்வதேச ஒன்றியத்தில் தேசிய மற்றும் பிராந்திய மொழிகள் இயக்குநராக ஆறு ஆண்டுகள் பணியாற்றினார், அங்கு சுற்றுச்சூழல் பிரச்சினைகளை மையமாகக் கொண்ட பாகிஸ்தானின் முதல் உருது மொழி இதழான *ஜரீதாவை* நிறுவினார்.

தொலைக்காட்சி மற்றும் தயாரிப்பு வாழ்க்கைக்கு முன்னர், *பேக்* உதவி பதிப்பசிரியராக *ஆஷூஜா* இதழில் பணியாற்றினார். மொழிபெயர்ப்பாளர் / அறிவிப்பாளராகவும், வெளி சேவைகள்,*டெய்லி ஹுரியாட்* செய்தித்தாளில் உதவி ஆசிரியராகவும் இவர் பணியாற்றியுள்ளார்.

## விருதுகள் மற்றும் அங்கீகாரம்

பாக்கிஸ்தானிய ஊடகங்களுக்கு அவர் செய்த சேவைகளுக்காக ஒபாதுயுல்லா பேக் 2009 ஆம் ஆண்டில் பாகிஸ்தான் குடியரசுத் தலைவரால் பிரைட் ஆப் பெர்ஃபாமன்ஸ் விருதைப் பெற்றார். பாகிஸ்தான் தொலைக்காட்சி கழகத்தின் வாழ்நாள் சாதனையாளர் விருதினைப் பெற்றார்.

## மரணம் மற்றும் மரபு
ஒபாயதுல்லா பெக் 22 ஜூன் 2012 அன்று கராச்சியில் 75 ஆம் வயதில் இறந்தார்.

## குறிப்புகள்

பகுப்பு:2012 இறப்புகள்
பகுப்பு:1936 பிறப்புகள்
பகுப்பு:பாக்கித்தானிய எழுத்தாளர்கள்
நகோன்

**நகோன்** என்பது இந்திய மாநிலமான அசாமில் உள்ள நகாமோ மாவட்டத்தில் உள்ள ஒரு நகரம் மற்றும் நகராட்சி வாரியம் ஆகும். இது குவஹாத்தியில் இருந்து கிழக்கே 121 கிலோமீட்டர் (75 மைல்) தொலைவில் அமைந்துள்ளது. இதன் மக்கட் தொகை 147,231 ஆகும். நகோன் நகரம் நகராட்சி வாரியத்தால் நிர்வகிக்கப்படுகிறது. இது நாகோன் நகர்ப்புற ஒருங்கிணைப்பின் கீழ் வருகிறது. இது தற்போது அசாமின் 4 வது பெரிய நகரம் ஆகும்.  இது குவாஹாட்டி, சில்சார் மற்றும் திப்ருகருக்குப் பிறகு மக்கட் தொகை மற்றும் பரப்பளவு ஆகியவற்றின்  அடிப்படையில் நான்காவதாக உள்ளது.

## புவியியல்
பிரம்மபுத்ரா நதியின் துணை நதியான கோலாங் நதி நகோன் வழியாக பாய்கிறது. இது நகரத்தை நகோன் மற்றும் ஹைபர்கான் என இரண்டு வெவ்வேறு பகுதிகளாக பிரிக்கிறது. 

நாகோன் வடக்கே சோனித்பூர் மாவட்டம் மற்றும் பிரம்மபுத்ரா நதியால் சூழப்பட்டுள்ளது. தெற்கு எல்லையாக  மேற்கு கர்பி அங்லாங் மாவட்டமும் , டிமா ஹசாவ் மற்றும்  ஹோஜாய் மாவட்டமும் அமைந்துள்ளது. கிழக்கில் இது கிழக்கு கர்பி அங்லாங் மற்றும் கோலாகாட் மாவட்டத்தால் சூழப்பட்டுள்ளது. மேற்கில்  மரிகான் மாவட்டம் அமைந்துள்ளது. 

மரிக்கலோங், பொட்டகலாங், ஹரிபங்கா, ஜொங்கல்பலாஹு, சமகுரி, கட்டங்கா உரிகடங் மற்றும் நவ்பங்கா உள்ளிட்ட பல நீர் நிலைகள் இந்த மாவட்டத்தில் உள்ளன.  

## புள்ளிவிபரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி நகோன் நகரத்தின் மக்கட் தொகை 147,231 ஆக இருந்தது. இது அசாமின் மிகப்பெரிய நகரங்களில் ஒன்றாகும். மக்கட் தொகை பெரும்பாலும் பன்முகத்தன்மை கொண்டதாகும். இந்த நகரம் கர்பி , திவா (லாலுங்) போன்ற பழங்குடி அசாமிய சமூகங்களின் பூர்வீக நகரமாகும்.

நகோன் நகரின் கல்வியறிவு பெற்றவர்களின் எண்ணிக்கை 98,068 ஆகும். இதில்  52,690 ஆண்களும், 45,378 பெண்களும் அடங்குவர். நகோன் நகரத்தின் சராசரி கல்வியறிவு விகிதம் 93.43 சதவீதமாகும். இதில் ஆண்களின்   கல்வியறிவு 98.58 சதவீதமாகவும், பெண்களின் கல்வியறிவு 88.08 சதவீதமாகவும் இருந்தது.

## கல்வி
நவீன கல்வி முதன்முதலில் பத்தொன்பதாம் நூற்றாண்டில் மைல்ஸ் ப்ரொன்சன் மற்றும் நாதன் பிரவுன் போன்ற கிறிஸ்தவ மிஷனரிகளால் மாவட்டத்தில் அறிமுகப்படுத்தப்பட்டது. அசாமி இலக்கியத்தில் ஒரு முக்கிய நபரான ஆனந்தரம் டெக்கியல் புக்கான் தனது வாழ்க்கையின் சிறந்த பகுதியை நாகானில் கழித்தார். அசாமிய அறிவுஜீவி குணபிராம் பருவா நகோனில் சுமார் இரண்டு தசாப்தங்களாக பணியாற்றினார்.
## போக்குவரத்து

### சாலை
அசாமில் முக்கியமான இடங்களை எளிதில் அணுகக் கூடியவாறு நகோன் என்ஹெச் 36 மற்றும் 37 உடன் இணைக்கப்பட்டுள்ளது. பேருந்துகள் அசாமின் அனைத்து பகுதிகளுடன் நகரத்தை இணைக்கின்றன.

### ரயில்
நகோன் நகரில் இரண்டு ரயில் நிலையங்கள் உள்ளன. ஒன்று ஹைபோர்கானிலும் (டிங் கேட்) மற்றொன்று நகோனிலும் அமைந்துள்ளன. அருகிலுள்ள ரயில் சந்தி சென்சுவா ஆகும். மற்றுமொன்று நகோனில் இருந்து 28 கி.மீ தூரத்தில் உள்ள சப்பர்முகில் உள்ளது.

### விமானம்
அருகிலுள்ள விமான நிலையம் தேஜ்பூர் விமான நிலையம் ஆகும். அருகிலுள்ள சர்வதேச விமான நிலையம் குவஹாத்தியில் உள்ள லோக்பிரியா கோபிநாத் போர்டோலோய் சர்வதேச விமான நிலையம் ஆகும்.

## சான்றுகள்

பகுப்பு:அசாம் மாநிலத்திலுள்ள ஊர்களும் நகரங்களும்
மகளிர் ஆசிரியர் பயிற்சி கல்லூரி, மைமன்சிங்

**மகளிர் ஆசிரியர் பயிற்சி கல்லூரி** (Women Teachers' Training College) **ஆசிரியர் பயிற்சி கல்லூரி (மகளிர்)** என்றும் அழைக்கப்படுகிறது, இது வங்காளதேசத்தின் மைமன்சிங்கில் உள்ள ஒரு கல்வி நிறுவனமாகும். இது வங்காளதேசத்தில் இந்த வகையான ஒரே ஒரு  பள்ளியாகும்.  1978 ஆம் ஆண்டு நிலவரப்படி, இது கல்வியில் இளங்கலை மற்றும் முதுகலைப் பட்டங்களை வழங்கியது.  

## சஷி தங்கும் விடுதி
முக்தகா ஜமீன்தார் வம்சத்தின் வாரிசான சூர்யகாந்தா ஆச்சார்யா சவுத்ரி, தனது வளர்ப்பு மகன் ஷோஷிகாந்தாவின் பெயருக்குப் பிறகு மைமென்சிங் நகரில் ஷாஷி தங்கும் விடுதி என்ற ஆடம்பரமான இரண்டு மாடி அரண்மனையைக் கட்டினார். இந்த அற்புதமான கட்டிடம் பாரிஸ் மற்றும் ஐரோப்பாவின் வெவ்வேறு இடங்களிலிருந்து கொண்டுவரப்பட்ட பல்வேறு வகையான ஆடம்பரமான பொருட்களால் அலங்கரிக்கப்பட்டது. கி.பி 1897 இல் ஏற்பட்ட பூகம்பத்தால் இந்த அசலான இடம் அழிக்கப்பட்டது. இந்த அரண்மனை 1905 மற்றும் 1911 க்கு இடையில் ஷோஷிகாந்தாவால் மீண்டும் கட்டப்பட்டது. இது மிகவும் பெரிய பகுதியாகும். சுமார், ஒன்பது ஏக்கர் நிலத்தை ஆக்கிரமித்து, அரை வட்ட வடிவிலான வளைந்த நுழைவாயில் வழியாக இதற்குச் செல்லும் பகுதியானது அமைந்துள்ளது. அரண்மனைக்கும் நுழைவாயிலுக்கும் இடையில் அலங்காரமான, சலவைக்கல்லாலான, நீரூற்றுடன் கூடிய ஒரு அழகிய மரபார்ந்த சிலையும், பெரிய புல்வெளியும் உள்ளது. மத்தியில் உள்ள கட்டிடத்தின் மேற்கு பக்கத்தில் ஒரு பழைய குளம் உள்ளது. வடக்கு மூலையிலிருந்து குளத்தின் நடுவில் அமைந்துள்ள பளிங்கு கல்லால் செய்யப்பட்ட இரண்டு மாடி குளியல் காட்சி மாடம் உள்ளது. மத்திய தாழ்வாரம் வழியாக அரண்மனைக்குள் நுழையும் போது, மரத்தாலான தளங்களைக் கொண்ட பெரிய மண்டபத்திற்குள் செல்லும் ஒரு முன்னறை உள்ளது. இது முதலில் குளியல் அறையாகவே பயன்படுத்தப்பட்டது. வெளிச்சத்திற்காக மிக நீள அகலமான கண்ணாடி சரவிளக்குகள் தொங்கவிடப்பட்டிருந்தன. கதவுகளும் ஜன்னல்களும் வண்ணமயமான கண்ணாடியால் அழகாக அலங்கரிக்கப்பட்டுள்ளன. அதன் சிறந்த தொல்பொருள் முக்கியத்துவத்திற்காக தொல்பொருள் துறை (DOA) இந்த நினைவுச்சின்னத்தை கி.பி 1989 இல் பாதுகாக்கப்பட்ட நினைவுச்சின்னமாக அறிவித்தது.

## வளாகம்
[வலது|thumb| சஷி தங்கும் விடுதியில் [வெள்ளி (கோள்)|வீனஸின் சிற்பம் ]]
1952 ஆம் ஆண்டு முதல், 9 ஏக்கர் பரப்பளவில் அமைந்திருக்கும் ஒரு முக்கிய கட்டிடமான சஷி தங்கும் விடுதியில் அமைந்துள்ளது.   தற்போதைய சஷி தங்கும் விடுதியானது இந்தப் பெயரிலான இரண்டாவது கட்டிடம் ஆகும். உண்மையான பண்டைய கட்டிடமானது மகாராஜா சுர்ஜோகாந்தோ ஆச்சார்ய சவுத்ரி என்பவரால் கட்டப்பட்டது மற்றும் அவரது மகன் சஷிகாந்தோ ஆச்சார்யா சவுத்ரிக்காக பெயரிடப்பட்டது. 1897 ஆம் ஆண்டு அசாம் பூகம்பத்தால் முந்தைய, அசலான தங்கும் விடுதி தீவிபத்தில் அழிந்த பின்னர், பாரிஸிலிருந்து இறக்குமதி செய்யப்பட்ட பொருட்கள் மற்றும் கருவிகளைப் பயன்படுத்தி ஷாகிகாண்டோ அதை 3 இலட்சம் செலவில் மீண்டும் கட்டியெழுப்பினார்.  24 அறைகள் கொண்ட கட்டிடத்தின் அசாதாரண அம்சம் ஒரு இசைக்கும் படிக்கட்டு ஆகும். தங்கும் விடுதிக்கு முன்னால் உள்ள மைதானத்தில் ஒரு நீரூற்று உள்ளது, அதன் மையப்பகுதியாக வீனஸ் குளிக்கும் கல் சிலை உள்ளது.   திரைப்படங்கள் மற்றும் தொலைக்காட்சி நாடகங்களுக்கான படப்பிடிப்பு இடமாக ஷாஷி தங்கும் விடுதி பயன்படுத்தப்படுகிறது.   

## மேற்கோள்கள்

பகுப்பு:Coordinates on Wikidata
பகுப்பு:வங்காளதேசம்
பகுப்பு:வங்காளதேச நினைவுச் சின்னங்கள்
ஐசாஸ் கான்

**ஐசாஸ் கான்** (ஆங்கிலம்: **Aizaz Khan**) எனப்படும், முகம்மது ஐசாஸ் கான், 1993 மார்ச் 21 இல் பிறந்த இவர் ஓர் ஆங்காங் சர்வதேசத் துடுப்பாட்ட வீரர் ஆவார். பாக்கித்தானிய வம்சாவளியைச் சேர்ந்த இவர், 2009 இல் ஆங்காங் தேசிய அணிக்காக அறிமுகமானார்.  பின்னர் அணிக்காக ஒரு வலது கை வேகப்பந்து வீச்சாளராகவும், திறமையான கீழ்-வரிசை வீரராகவும் விளையாடியுள்ளார்.

## ஆரம்ப கால வாழ்க்கை
2010 ஆம் ஆண்டு 19 வயதுக்குட்பட்ட உலகக் கோப்பையில் ஆங்காங்கின் 19 வயதுக்குட்பட்டோருக்கான  துடுப்பாட்டத்தில் விளையாடிய ஐசாஸ், 2011 உலக கிரிக்கெட் லீக் பிரிவு மூன்றில் ஆங்காங்கிற்காக தனது உலக துடுப்பாட்ட சங்கப் போட்டியில் அறிமுகமானார்.இந்த போட்டிகளில்தான் உகாண்டாவுக்கு எதிராக தனது பட்டியல் அ துடுப்பாட்டத்தில் அறிமுகமானார்.

இந்தத் தொடரில் மேலும் நான்கு பட்டியல் அ துடுப்பாட்டத்தில் விளையாடினார்.  கடைசியாக நமீபியாவுக்கு எதிராக விளையாடினார். தனது ஐந்து போட்டிகளில், ஐசாஸ் ஓட்ட சராசரியாக 17.75 என்ற அளவில் 71 ஓட்டங்களை எடுத்தார். அதிகபட்சமாக 33 ஓட்டங்களை எடுத்தார்.

ஐக்கிய அரபு அமீரகத்தில் விளையாடிய 2012 சர்வதேச துடுப்பாட்ட சங்கத்தின் உலக இருபது -20 தகுதிச் சுற்றில், ஐசாஸ் எட்டு போட்டிகளில் 10 இலக்குகளைக் கைப்பற்றினார். இவரது பந்துவீச்சு சராசரி 17.40. மேலும் அமெரிக்காவிற்கு எதிராக 25 ஓட்டங்களை விட்டுக் கொடுத்து 5 இலக்குகளைக் கைப்பற்றி ஆட்டநாயகன் விருதுபெற்றார்.

## சர்வதேச போட்டிகள்
2014 உலகக் கோப்பைத் தகுதிச் சுற்றில் ஆங்காங்கின் செயல்திறன் ஒருநாள் போட்டிக்கான தகுதியினை தக்கவைக்கச் செய்தது. 2014 ஐ.சி.சி உலக இருபது -20 இன் குழு நிலைக்கு ஆங்காங்கும் தகுதி பெற்றது. நேபாளத்திற்கு எதிரான இருபதுக்கு -20 போட்டியில் இவர் அறிமுகமானார். ஆஸ்திரேலியாவில் பப்புவா நியூ கினியாவுக்கு எதிராக, நவம்பர் 2014இல் ஆங்காங்கிற்காக தனது ஒருநாள் சர்வதேசப் போட்டியில் அறிமுகமானார். அறிமுகமானபோது, அவர் எட்டாவது வீரராக களமிறங்கி 42 ஓட்டங்களை எடுத்தார். பட்டியல் அ போட்டிகளில் அவரது அதிகபட்ச ஓட்டமாகும்.

## குறிப்புகள்

## வெளி இணைப்புகள்
*Aizaz Khan at இஎஸ்பிஎன் கிரிக்இன்ஃபோ
*Aizaz Khan at CricketArchive

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:ஆங்காங் துடுப்பாட்டக்காரர்கள்
அய்லீன் டான்

**அய்லீன் டான் அல்லது டான் லே சிங் அய்லீன்** (பிறப்பு: அக்டோபர் 18, 1966) ஒரு சிங்கப்பூர் நடிகையும்  சிங்கப்பூர் தொலைக்காட்சி நடிகையும் ஆவார்.

## வாழ்க்கை மற்றும் தொழில்
**டான் லே சிங் அய்லின்**  தற்பொழுது செயல்படாதுள்ள விண்டோஸ் மேல்நிலைப் பள்ளியில் கல்வி பயின்றார். டான் தனது நடிப்புலக வாழ்க்கையின் முதல் 15 ஆண்டுகளில் பெரும்பாலும் முக்கிய வேடங்களில் நடித்தார், ஆனால் அதன் பின்னர் சமீபத்திய ஆண்டுகளில் துணை வேடங்களில் நடித்தார்.

## விருதுகள்
சிங்கப்பூரின் வருடாந்திர திரை நட்சத்திர விருதுகளில் *சிறந்த நடிகை* பிரிவில் பல முறை பரிந்துரைக்கப்பட்டார். 1995, 1996, 1997, 2001, 2002 மற்றும் 2003 ஆம் ஆண்டுகளில் "சிறந்த நடிகை" விருதுக்கு அவர் பரிந்துரைக்கப்பட்டார்;  *திரீ வுமன் அண்ட் எ ஹாஃப்* படத்தில் 2001 ஆம் ஆண்டில் ஒருமுறை  அவருடைய கதாபாத்திரத்திற்கான விருதை வென்றார; ஒரு விளம்பர நிறுவனத்தில் மேலாளராக நடித்தார்; அவர் கார்ப்பரேட் ஏணியில் ஏற தனது தோற்றத்தையும் அழகையும் பயன்படுத்திக் கொண்டார். டான் 2005 இல் தொலைக்காட்சி நடிப்புகளில் இருந்து ஓய்வுபெற்றார். 2006 ஆம் ஆண்டில், அவர் இரண்டு சிங்கப்பூர் நாடகங்களில் தோன்றினார். இவர்  நடித்த *வுமன் ஆஃப் டைம்ஸ்* மற்றும் *மெஷர் ஆஃப் மேன்*, ஆகியவை 2006 ஆம் ஆண்டின் தொலைக்காட்சி பார்வையாளர் மதிப்பீடுகளில் இரண்டாம் இடத்தைப் பிடித்த நாடகங்களாகும்.  டான் ஆங்கில நாடகங்களிலும் இறங்கினார். 2000 ஆம் ஆண்டில், மீடியா கார்ப் சேனல் 5 இன் மிக நீண்ட காலமாக இயங்கும் நாடகத் தொடரான *க்ரோயிங் அப்* இல் மேவாக நடித்தார். பின்னர் 2009 ஆம் ஆண்டில், 40-எபிசோட் நாடகமான *ரெட் த்ரெட்டில்* ஒரு அதிபரின் மனைவியான சுசேன் காங்காக நடித்தார். 2013 ஆம் ஆண்டில், டான் 18 வது ஆசிய தொலைக்காட்சி விருதுகளில் (ஏடிஏ) "ஒரு துணை வேடத்தில் சிறந்த நடிகை" விருதை வென்றார், இது *தி டே இட் ரெய்ன்ட் ஆன் எவர் பரேட்டில்* நான்கு அத்தியாயங்களை மட்டுமே கொண்டிருந்தது. 29 மே 2015 அன்று, ஜாக் நியோவின் படமான *லாங் லாங் டைம் எகோவில்* மார்க் லீ மற்றும் வாங் லீ ஆகியோருடன் டான் முக்கியக் கதாபாத்திரத்தில் நடிப்பார் என்று அறிவிக்கப்பட்டது.

ஸ்டார் விருதுகள் 2017 இல், ஹீரோ (2016 தொலைக்காட்சித் தொடர்) நாடகத்திற்கான சிறந்த துணை நடிகை விருதைப் பெற்ற  டான், சிறந்த துணை நடிகைக்கான விருதைப் பெறுவது  இதுவே கடைசி முறையாக  இருக்கலாம் என ஒரு பேட்டியில் அறிவித்தார், இந்த விருதைப் பெற அவர் மேடைக்குச் செல்லும் முன்பே, ஸ்டார் விருதுகள் 2018 இல், ஹேவ் எ லிட்டில் ஃபெய்த் என்ற நாடகத்திற்கான சிறந்த துணை நடிகைக்கான 4 வது பரிந்துரையை அவர் பெற்றார்.

டான் முறையே, 1994, 1997 களில் முதல் 10 சிறந்த  பெண் கலைஞர்களில் ஒருவர்  என்று பெயர் பெற்றுள்ளார். டானின் பெற்றோர் ஹொக்கியன் வம்சாவளியைச் சேர்ந்தவர்கள். டான் 2002 இல் ஹாங்காங் இயக்குநர் ஜெரால்ட் லீயை மணந்தார். அவருக்கு  2005 இல் ஒரு வேற்றிடச்சூல் உருவானது. இது இறுதியில் கருக்கலைப்புக்கு வழிவகுத்தது.  

பொழுதுபோக்கு துறையில் அவரது நெருங்கிய நண்பர்கள் ஹுவாங் பைரன், பான் லிங்லிங் மற்றும் ஹாங்காங் நடிகை ஜாக்குலின் லா ஆகியோர் அடங்குவர். 1999 இல்  நீரில் மூழ்கிய ஒரு விபத்துக்குப் பிறகு ஜாக்குலின் லா, ஓரளவு காது கேளாத நிலையிலிருந்து குணமடையவும், ஹாங்காங்கில் ஊடக கவனத்திலிருந்து விலகிச் செல்லவும் சிங்கப்பூரில் உள்ள டானின் வீட்டில்  தங்கியிருந்ததாக தெரிவிக்கப்பட்டது. 
## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:சிங்கப்பூர் தமிழ் நாடகத் துறையினர்
பகுப்பு:சிங்கப்பூர் நடிகைகள்
முன்னங்கால் இடைமறிப்பு

**முன்னங்கால் இடைமறிபப்பு** (*leg before wicket*) என்பது துடுப்பாட்டத்தில் மட்டையாளரை வீழ்த்தும் முறைகளில் ஒன்றாகும். இலக்கை வீழ்த்தியிருக்க வேண்டிய பந்து, மட்டையாளர் மட்டை பிடித்திருக்கும் கையைத் தவிர முன்னங்கால் அல்லது பிற உடல் பகுதியின் மீது பட்டால் அது இலக்கு வீச்சை இடைமறித்தது போல் கருதப்படும். எனவே களத்தடுப்பு அணியின் முறையீட்டைத் தொடர்ந்து நடுவர் தனது முடிவை அறிவிப்பார். பந்து எந்த இடத்தில் எகிறியது, பந்து இலக்கை நேர்க்கோட்டில் இருந்து தாக்கியதா, மட்டையாளர் பந்தை அடிக்க முயன்றாரா உள்ளிட்ட பல்வேறு நிகழ்வுகளை அடிப்படையாகக் கொண்டே நடுவர் முடிவெடுப்பார்.

## வரையறை
இடது|thumb|நீல நிறத்தில் உள்ள பகுதி, இலக்குகளுக்கு நடுவே உள்ள   கற்பனையாக வரையப்படும் நேர்க்கோடாகும்.
துடுப்பாட்ட விதி 36இல் முன்னங்கால் இடைமறிப்பு முறை வரையறுக்கப்படட்டுள்ளது. இந்த முறையில் ஒரு மட்டையாளரை வீழ்த்த வேண்டுமென்றால் களத்தடுப்பு அணியினர் நடுவரிடம் கட்டாயம் முறையிட வேண்டும். வீசப்பட்ட பந்து பிழை வீச்சாக இருந்தால் இந்த முறையில் மட்டையாளரை வீழ்த்த இயலாது.

வீசப்பட்ட பந்து ஒருவேளை எகிறியிருந்தால் அது இரு இலக்குகளும் நடுவே கற்பனையாக வரையப்படும் நேர்க்கோட்டில் பட்டிருக்க வேண்டும். பிறகு மட்டையாளரின் மட்டையில் படுவதற்கு முன்பே அவரது உடற்பகுதியில் பட்டிருக்க வேண்டும். ஒருவேளை இடைமறிக்கப்படாமல் சென்றிருந்தால் இலக்கை வீழ்த்தியிருக்க  வேண்டும். 

பந்து இலக்கைத் தாக்கியிருந்தாலும் அது இலக்கின் நேர்ப்பக்கத்தில் பந்து எகிறியிருந்தால் மட்டையாளர் ஆட்டமிழக்க மாட்டார். அதுபோல் பந்தை அடிக்கத் தயாராக இருந்த மட்டையாளரின் உடற்பகுதியை பந்து நேர்ப்பக்கத்தில் தாக்கியிருந்தால் அவர் ஆட்டமிழக்க மாட்டார். 

பெரும்பாலும் இலக்கைத் தாக்கியிருக்க வேண்டிய பந்து முன்னங்காலில் பட்டாலும் சிலநேரங்களில் தலை, இடுப்பு போன்ற உடலின் பிற பகுதிகளில் பட்டிருக்கும். இவ்வாறு நிகழ்வது மிகவும் அரிது என்பதால் இந்த முறை பொதுவாக முன்னங்கால் இடைமறிப்பு என்ற பெயரில் அழைக்கப்படுகிறது.

## மேற்கோள்கள்

பகுப்பு:துடுப்பாட்ட சொல்லியல்
பிடிபடுதல் (துடுப்பாட்டம்)

**பிடிபடுதல்** (*caught*) என்பது துடுப்பாட்டத்தில் மட்டையாளரை வீழ்த்தும் முறைகளில் ஒன்றாகும். வீசப்படும் பந்து, பிழை வீச்சாக இல்லாத நிலையில், மட்டையில் பட்டு எந்த களத்தடுப்பு வீரரின் தொடர்பும் இல்லாமல் நிலத்தைத் தொடும் முன்பு களத்தடுப்பு வீரரின் ஒருவரிடம் பிடிபட்டுவிட்டால் பந்தை அடித்த மட்டையாளர் ஆட்டமிழப்பார்.. இது துடுப்பாட்ட விதி 33இல் வரையறுக்கப்படுள்ளது. 

## மேற்கோள்கள்

பகுப்பு:துடுப்பாட்ட சொல்லியல்
சா-இ சோமரக்கு 5 டரே டுசே டாசுட் சாகிலபாத்து

**சா-இ சோமரக்கு 5 டரே டுசே டாசுட் சாகிலபாத்து** (Chah-e Shomareh 5 Tareh Tuseh Dasht Sahlabad, , பிற பெயர் : Chāh-e Shomāreh 5 Tareḥ Tūsʿeh Dasht Sahlābād) என்ற மக்கள் வாழிடமானது, ஈரான் நாட்டின் தெற்கு கொராசான் மாகாண,  நஃபந்தான் சாரெசுடனின்,  சூசெஃப்பு  பாக்ச்சில் உள்ளது. 2006 ஆம் ஆண்டில் இவ்வாழிடத்தின்  மக்கள் தொகை  35 நபர்கள் ஆகும். இவர்கள் 6 குடும்பங்களைச் சேர்ந்தவர்கள். இவ்வாழிடப் பாக்ச்சில் இரு தெகெசுதன்கள் இருந்தன. அவற்றில் ஒன்றான சூசெஃப்பு வட்டத்தில், இதுபோன்ற  85 வாழிடங்கள் இருந்தன. . ஈரான் அரசானது, ஒவ்வொரு ஐந்தாண்டுக்கும் ஒருமுறை, மக்கள் தொகை கணக்கெடுப்பை எடுக்கிறது. 

## மேற்கோள்கள்

பகுப்பு:நஃபந்தான் மண்டல வாழிடங்கள்
பகுப்பு:சூசெஃப்பு ஊரக வட்ட வாழிடங்கள்
சகிக்கு

**சகிக்கு** (Chakik, , பிற பெயர்கள் : Chaḵīḵ) என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்த புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 17 நபர்கள் ஆகும். இந்த நபர்கள் மொத்தம் 5 குடும்பங்களில் வாழ்ந்து இருந்தனர்.

## தகவற்பெட்டி விவரம்
தகவற்பெட்டியானது இந்த ஊர் குறித்த, நில ஆளுகையையும், ஒருங்கிணைந்த அனைத்துலக நேரங்களையும் தெரிவிக்கிறது. அவற்றின் விவரம் வருமாறு;-

### நாடு

பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் ஆகும்.

### மாகாணம்

ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும் முதல்நிலை ஆட்சிப்பகுதி ஆகும். இந்த ஐந்தும், அடுத்து 31 மாகாணங்களாகப் பிரிக்கப்பட்டுள்ளன. பெரிய குராசான் மாகாணமானது, 2004 செப்டம்பர் 29 அன்று, மூன்று மாகாணங்களாக பிரிக்கப்பட்டு, தெற்கு கொரசான் மாகாணம் உருவாக்கப்பட்டது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன.

### மண்டலம்

மூன்றாம் நிலை, ஆட்சி  ஆளுகைப் பிரிவாக, மண்டலங்கள் உள்ளன. இந்த மண்டலம் என்பதை, ஈரான் நாட்டினர் **சரெசுடன்** ( , County) என்றே அழைக்கின்றனர். தெற்கு கொராசான் மாகாணத்தில் இருக்கும், ஒரு மண்டலம், நஃபந்தான் மண்டலம் என அழைக்கப்படுகிறது. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (** ("city, town"),  ("province, state") பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான, தமிழ்ச் சொல் மண்டலம் எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு  நகரங்களையும் (பாரசீகம்:    ) அத்துடன் தெகெசுதன், ஈரான் என்ற ஊர்ப்புறத் திரட்சிகளையும் (    ) பெற்றிருக்கும். இதனுள் ஒரு நகரமே, அந்த மண்டலத்தின் தலைநகராகச் செயல்படுகிறது. ஒவ்வொரு ஈரானிய மண்டலமும், ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன.

### பாக்ச்சு

நான்காம் நிலை ஆட்சிப்பிரிவாக, பாக்ச்சுகள் (  ) இருக்கின்றன. பல நேரங்களில், இச்சொல்லானது மண்டலம் (County) என்றே மொழிபெயர்க்கப்படுகிறது. இருப்பினும் இந்த ஆட்சிப்பிரிவானது, அமெரிக்க ஐக்கிய நாடுகளில் உள்ள ஒரு திட்டநகரம் (township) அல்லது இங்கிலாந்து நாட்டின் மாவட்டங்கள் (Districts of England) போன்ற நிருவாக முறையைக் கொண்டதே ஆகும். இவைகள் தமிழகத்தின் மாவட்டங்கள் போன்றவை எனலாம். இவைகள் தமிழகத்தின் மாவட்டங்கள் போன்றவை எனலாம். நடுவ மாவட்டம், நஃபந்தான் மண்டலம், சூசெஃப்பு மாவட்டம் என இரு மாவட்டங்கள் உள்ளன. இம்மாவட்டத்தின் கீழ் ஐந்து ஊரக வட்டங்கள் உள்ளன. அவற்றில் ஒன்றான சூசெஃப்பு ஊரக வட்டத்தில்  அடங்கியுள்ளது.

## மேற்கோள்கள்

பகுப்பு:நஃபந்தான் மண்டல வாழிடங்கள்
பகுப்பு:சூசெஃப்பு ஊரக வட்ட வாழிடங்கள்
வசூல் வேட்டை

**வசூல் வேட்டை** என்பது விஜய் தொலைக்காட்சியில் அக்டோபர் 9, 2019 முதல் திங்கள் முதல் வெள்ளி வரை மதியம் 12:30 மணிக்கு ஒளிபரப்பாகும் பெண்களுக்குக்கான விளையாட்டு நிகழ்ச்சி ஆகும். இந்த நிகழ்ச்சியை தொகுப்பாளினி மற்றும் சின்னத்திரை நடிகையுமான **சித்ரா**வுடன் கலக்கப்போவது யாரு? நிகழ்ச்சியின் பங்கேற்பாளருமானா **அழகர்** என்பவரும் இணைந்து தொகுத்து வழங்குகின்றனர்.  

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள் 
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்